KO E SIKOLASIPI FAKAKAUME’A FAKATA’U ‘A E 

“FE’OHI’ANGA ‘A E KAKAI FEFINE ‘O E SIASI METOTISI UN’USILA”

Ko e Sikolasipi fakakaume’a fakata’u ‘a e feohi’anga ‘a e kakai fefine ‘o e Siasi Metotisi Nu’usila, na’e fokotu’u ia ke tokoni mo faka’ai’ai ‘a e fanau fefine mei he ‘otu motu Pasifiki, pea ‘oku nau nofo fonua ‘I Nu’usila; ke hokohoko atu ‘enau ako ‘I he ngaahi Ako Ma’olunga, pea ke ma’u ha’anau ngaahi tohi fakamo’oni ako ma’olunga ange, ‘aia ‘oku fu’u fiema’u ‘I he ngaahi ‘aho ni.

Ko e ta’ahine ako, ‘e ma’u faingamalie mei he sikolasipi, kuopau ko e tokotaha mei he ‘otu motu pasifiki, hange ko Fisi, Ha’amoa, Tonga mo fe fua; pea kuopau ke ‘I he ta’u 16 pe lahi hake, pe ‘oku ne foomu 6 pe 7,  Year 12 or Year 13,  pea ko e tokotaha ngaue malohi foki, pea ‘oku ne lolotonga ako ‘I ha Kolisi pe Ako Ma’olunga ‘I Nu’usila ni.

Ko e ta’ahine ako kuopau ko e tokotaha Siasi Metotisi ia, pe kau ki ha Siasi ‘oku kau ki he ngaahi Siasi Fakatahataha felave’i mo e Konifelenisi ‘a e Siasi Metotisi Nu’usila. Ko e tokotaha ‘oku nofo lelei mo tauhi hono va ‘I he loto’i siasi.

Ko e Sikolasipi ‘oku foaki fakata’u pe, ‘o fakatatau mo e pa’anga ‘oku ma’u. Ko e tokoni pa’anga sikolasipi kotoa pe, ‘e totongi fakahangatonu pe ia ki he kolisi, pe Ako Ma’olunga ‘oku ako ai ‘a kinautolu ‘e tali ‘enau ngaahi tohi kole Sikolasipi. ‘E lava ke ngaue’aki ‘a e pa’anga ki he totongi ako, totongi ha fiema’u fakafo’i-lesoni pe kumi naunau ako, ka ‘e ‘ikai ngofua ke ngaue’aki ki he kumi teunga ako.

Kataki ‘o fakafonu kakato ho’o foomu tohi kole Sikolasipi, pea ‘ave fakataha mo ha’o ngaahi tohi fakaongoongo lelei, pehe ki ho’o lipooti fakamuimui taha mei ho ako’anga, pea ke a’u ki he Komiti ‘o ‘oua na’a toe tomui ange ‘I he ‘aho 20 ‘o NOVEMA  ‘o e ta’u kotoa pe; koe’uhi ke fakafaingamalie’i ‘e nau ngaue mo teuteu ‘a e pa’anga Sikolasipi ki he ta’u fakaako hoko. 

Students must have New Zealand Residency Status or New Zealand Citizenship

TONGAN